Raymond Anthony Aleogho Dokpesi (an haife shi a ranar 25 ga watan Oktoba na shekarar 1951) a garin Ibadan dan kasuwa ne na kafafen yada labarai na Najeriya. Iyayensa sun fito ne daga Agenebode, jihar Edo a cikin dangi ciki har da ‘yan’uwa mata guda shida. Ya shiga masana'antar watsa labaru ta Najeriya tare da kamfaninsa wato DAAR Communications kuma ya kafa gidan talabijin na Najeriya mai suna Africa Independent Television(AIT) Ya kasance shugaban kwamitin shirya taron jam'iyyar Democratic Party na kasa a shekarar 2015. Ya zuwa watan Maris na shekarar 2020, har yanzu yana fuskantar shari’a kan zargin cin hanci da rashawa. A cikin watan Mayu na shekarar 2020, Dokpesi ya zama mai tsira da COVID-19 . Dokpesi ya fara karatun sa na farko da Kwalejin Loyola ta Ibadan . Bayan haka ya shiga Kwalejin Immaculate Conception (ICC) garin Benin inda ya kasance ɗan majalisa na Ozolua Play house, ƙungiyar rawa / wasan kwaikwayo. Yayi karatun digirinsa na farko a Jami’ar Benin Edo State sannan ya kammala karatun sa a jami’ar Gdansk, Poland inda ya samu digirin digirgir a fannin Injiniyan Ruwa .